पाएं अपने शहर की ताज़ा ख़बरें और फ्री ई-पेपरडाउनलोड करें
“सेवा ही संकल्प” मिशन के तहत ग्राम पंचायत सरपंच शीला राजकुमार मीणा ने ग्राम कंवरावास, देवीखेडा, संथली, रामपुरा, बोटूंदा गांवों को गोद लेकर 20 निर्धन गरीब परिवारों को स्वयं की ओर से राहत सामग्री के पैकेट बांटे है। सरपंच शीला राजकुमार मीणा ने ऐसे परिवार जिनकी आजीविका का एकमात्र विकल्प मजदूरी है और उनका इस महामारी की वजह से आजीविका चलाना बहुत मुश्किल हो गया है। उनके घर-घर जाकर 20 निर्धन परिवारों को निजी फंड से प्रत्येक को 5 किलो आटा, 1 लीटर सरसों का तेल, आधा किलो दाल, हल्दी, लाल मिर्ची, धनिया और नमक आदि सामग्री सहायता के रूप में वितरित की है।
उन्होंने बताया कि इस संकट की घड़ी में पांच गांव कंवरावास, देवीखेडा, संथली, रामपुरा, बोटूंदा गांवों को गोद लेकर सहायता प्रदान करने का संकल्प लिया है। इन गांवों के गरीब व जरूरतमंद लोगों के लिए हमारे द्वारा सेवा ही संकल्प मिशन के तहत घर-घर पहुंच कर राशन पानी की व्यवस्था की जा रही है। कंवरावास गांव में बुधवार को 15 दिन से बीमार भंवर कंवर राजावत के घर जाकर दवा व राहत सामग्री वितरित किए है। खाद्य सामग्री पाते ही पीडित परिवारों ने सरपंच का आभार जताया है। इस अवसर पर सरपंच ने गांव में कोरोना संक्रमण नियंत्रण के लिए किया हाइपरक्लोराइड का छिड़काव भी किया। जिसमें समाजसेवी बुद्धि प्रकाश दबकिया, रामप्रसाद वर्मा, बनवारी लाल वर्मा, सुनील मीणा, विनोद मीणा, श्रीराम शर्मा, राजू लाल मैंबर आदि ने भी श्रमदान किया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn